**REPUBLIKA HRVATSKA**

**DJEČJI VRTIĆ PROLJEĆE**

**SVETI IVAN ZELINA**

Na osnovi članka 20 stavka 2 zakona o predškolskom odgoju i obrazovanju (NN10/9710/97, 107/07 i 94/13) i članka 18. stavak 3 i 4 Statuta Dječjeg vrtića Proljeće uz suglasnost osnivača, Upravno vijeće na sjednici održanoj 06.svibnja 2020 donosi:

**ODLUKU O RASPISIVANJU NATJEČAJA ZA UPIS DJECE U DJEČJI VRTIĆ ZA PEDAGOŠKU 2020./2021. GODINU**

Članak 1.

Ovom Odlukom utvrđuje se način i organizacija upisa za 2020./2021. godinu, kao i načini ostvarivanja prednosti pri upisu djece u dječji vrtić.

Članak 2.

Upisi za 2020./2021. godinu u dječjem vrtiću realizirati će se od 11.05. do 25.05.2020. godine. Postupak upisa provodi Povjerenstvo za upis djece u Dječji vrtić Proljeće.

Članak 3.

U Dječji vrtić Proljeće u redoviti 10-satni program upisuju se djeca koja će do 31.08.2020. godine navršiti 1. godinu života te do polaska u osnovnu školu a koja imaju prebivalište na području Grada Sv. I. Zelina. U ovom upisnom roku upisujemo i djecu koja su obvezna u pedagoškoj godini 2020/2021 pohađati kraći program predškole.

Članak 4.

Programi se ostvaruju u odgojnim skupinama čiji su kapaciteti utvrđeni Državnim pedagoškim standardom. Skupine se formiraju prema iskazanom interesu i potrebama roditelja.

Članak 5.

Prednost pri upisu djece ostvaruju se sukladno Zakonu o predškolskom odgoju i obrazovanju te važećem Pravilniku o upisu djece i ostvarivanju prava i obveza korisnika usluga u Dječjem vrtiću Proljeće. (klasa:003-05/19-02-44, ur. broj: 238-30-67-19/04)

Članak 6.

Prednost pri upisu djece u redovite programe Dječjeg vrtića imaju djeca s prebivalištem na području Grada Sv. I. Zelina. Roditelji korisnici koji imaju prebivalište na području Grada Sv. I. Zelina sudjeluju u plaćanju ekonomske cijene sukladno Odluci o utvrđivanju mjerila za određivanje načina i uvjeta sudjelovanja roditelja u cijeni programa Dječjeg vrtića. Roditelji koji nemaju prebivalište na području Grada Sv. I .Zelina plaćaju punu ekonomsku cijenu.

Članak 7.

Zahtjev za upis u vrtić ispunjava se na obrascima kojeg roditelji dobivaju u vrtiću, a koji je dostupan i na web stranici Dječjeg vrtića: [www.dvproljece.hr](http://www.dvproljece.hr).

Uz zahtjev roditelji prilažu i dokumentaciju kako slijedi:

1. Potvrda o obavljenom sistematskom zdrastvenom pregledu predškolskog djeteta prije upisa u dječji vrtić (ne starija od mjesec dana od dana polaska u vrtić)
2. Rodni list/izvadak iz matice rođenih ili Potvrda o podacima o rođenju djeteta
3. Uvjerenje o mjestu prebivališta djeteta
4. Uvjerenje o određenom matičnom broju
5. Potvrda o OIB-u
6. Preslika osobnih iskaznica roditelja
7. Potvrda o radnom odnosu roditelja
8. Knjižica cijepljenja djeteta-preslika
9. Dokazi o činjenicama bitnim za ostvarivanje prednosti pri upisu:
* za dijete roditelja invalida Domovinskog rata - rješenje o statusu invalida Domovinskog rata,
* za dijete oba zaposlena roditelja - potvrde poslodavaca o zaposlenju roditelja ne starije od

60 dana- originali

* za dijete koje živi samo s jednim, zaposlenim roditeljem - potvrda poslodavca o zaposlenju

roditelja, presuda o razvodu braka ili drugi dokaz da drugi roditelj ne živi u

zajedničkom kućanstvu,

* za dijete samohranog zaposlenog roditelja - potvrda poslodavca o zaposlenju

roditelja i dokazi o samohranosti: smrtni list za preminulog roditelja ili rješenje

Centra za socijalnu skrb o privremenom uzdržavanju djeteta,

* za dijete u udomiteljskoj obitelji, bez roditelja ili bez odgovarajuće roditeljske skrbi

rješenje odnosno potvrda Centra za socijalnu skrb da je dijete u udomiteljskoj

obitelji, bez roditelja ili bez odgovarajuće roditeljske skrbi,

* za dijete koje ima specifične razvojne i/ili zdravstvene potrebe - relevantna

dokumentacija za utvrđivanje navedenih potreba i statusa djeteta,

* za dijete s teškoćama u razvoju - nalaz i mišljenje tijela vještačenja ili rješenje Centra

za socijalnu skrb o postojanju teškoće u razvoju djeteta,

* za dijete koje živi u iznimno teškim socijalnim i zdravstvenim prilikama –

preporuka Centra za socijalnu skrb.

Članak 8.

Konačan popis upisane djece, na temelju Odluke Povjerenstva za upis djece u Dječji vrtić Proljeće objavljuje se na mrežnoj stranici [www.dvproljece.hr](http://www.dvproljece.hr) i Oglasnoj ploči Dječjeg vrtića Proljeće najkasnije do 30.06.2020 godine.

Članak 9.

Roditelji upis potvrđuju potpisivanjem Ugovora sa Dječjim vrtićem.

Klasa: 601-06/20-01/03

Ur.broj: 238-30-67-20/04 Predsjednica Upravnog vijeća

Sv.I.Zelina, 07.05.2020. Marija Kralj, univ.bacc.cin.